cyanic-selkie/wikianc huggingface dataset:
ইলিপার যুদ্ধ
ভূমিকা
বাইকুলার যুদ্ধ এবং হাসদ্রুবল বার্সার বিদায়ের পরে, ২০৭ খ্রিস্টপূর্বের প্রথম দিকে হান্নোর নেতৃত্বে আইবেরিয়ায় আরও কার্থাজিনিয়ান সৈন্য মোতায়েন করা হয়েছিল। অতি শীঘ্রই মাগো বার্কা তার সাথে যোগ দিয়েছিলেন। তারা দুজন মিলে সেলটিবেরিয়ান ভাড়াটে সৈন্যদের অধিক পরিমাণে নিয়োগের মাধ্যমে একটি শক্তিশালী বাহিনী গড়ে তুলছিলেন। এদিকে, হাসদ্রুবল গিসকোও তার সেনাবাহিনীকে নিয়ে গ্যাডস থেকে আন্দালুসিয়ায় এসেছিলেন। ফলে স্কিপিও দুটি শক্তিশালী শত্রু বাহিনীর মুখোমুখি হয়েছিল, যার মধ্যে একটিকে আক্রমণ করলে অবশ্যই অন্যটি তার পিছনে পড়ে যেত।
সতর্ক পরিকল্পনার পরে, স্কিপিও প্রথমে মাগোকে আক্রমণ করার জন্য মার্কুস ইউনিয়ুস সিলানুসের অধীনে একটি সৈন্যবাহিনী প্রেরণের সিদ্ধান্ত নিয়েছিলেন। প্রচন্ড গতিতে অগ্রসর হওয়ার মাধ্যমে, সিলানুস যখন কার্থেজীয় শিবিরে আক্রমণ করলেন তখন প্রতিপক্ষ হতভম্ব হয়ে পড়েছিল, যার ফলস্বরূপ ম্যাগোর সেলটিবেরিয়ানস বিচ্ছিন্ন হয়ে পড়ে এবং হ্যানো বন্দী যান।
এইভাবে হাসদ্রুবল একা পড়ে গেলেন স্কিপিওর শক্তিশালী বাহিনীর সামনে। তবে কার্থেজীয় সেনাধ্যক্ষ তাঁর সৈন্যবাহিনীকে দুর্গম শহরগুলির মধ্যে বিভক্ত করে দিয়ে যুদ্ধ এড়াতে সক্ষম হন। ২০৭ খ্রিস্টপূর্বে আইবেরিয়ান অভিযান আর কোনও উল্লেখযোগ্য ঘটনা ছাড়াই শেষ হয়েছিল।
যুদ্ধপূর্ব কৌশল
পরের বসন্তে, কার্থাজিনিয়ানরা তাদের আইবেরিয়ান দখল পুনরুদ্ধারের জন্য সর্বশেষ দুর্দান্ত প্রচেষ্টা শুরু করেছিল। ইলিপায় ম্যাগোর সাথে হাসদ্রুবল গিসকো যোগ দিয়েছিলেন, যার ফলস্বরূপ আনুমানিক ৫৪,০০০ থেকে ৭৪,০০০ সৈন্যের একটি বিরাট বাহিনী তৈরি হয়েছিল, যা স্কিপিওর ৪৮,০০০ সেনার চেয়ে যথেষ্ট বেশি। এসব সৈন্যদল প্রচুর স্পেনীয় মিত্রদের সমন্বয়ে গঠিত হয়েছিল যারা রোমান সৈন্যদলের মতো পক্ক ছিল না। লিভির পরিসংখ্যানগুলিতে অবশ্য কার্থাজিনিয়ান সেনাবাহিনীতে ৫০,০০০ পদাতিক এবং ৪,৫০০ অশ্বারোহীর কথা উঠে এসেছে (যেখানে তিনি উল্লেখ করেছেন যে অন্যান্য উত্সগুলিতে সংখ্যাটি ৭০,০০০, যেমন পলিবিউয়াস ১১.২০ এ বলেছিলেন, তবে লিভি বিশ্বাস করেন যে এটি আরও কম সংখ্যক ছিল)। তিনি স্কিপিওর বাহিনীতে ৫৫,০০০ সৈন্যের কথা বলেছিলেন, তাই সম্ভাবনা থেকেই যায় স্কিপিও সামান্য ব্যবধানে কার্থাগিনিয়ানদের চেয়েও এগিয়ে ছিলেন।
রোমানদের আগমনের পরে, ম্যাগো তার নুমিডিয়ান সহযোগী ম্যাসিনিসা'র অধীনে তার বেশিরভাগ অশ্বারোহী নিয়ে রোমান শিবিরে সাহসী আক্রমণ চালিয়েছিলেন। যাহোক, স্কিপিও এটি জানতে পেরেছিলেন। তিনি গোপনে একটি পাহাড়ের পিছনে নিজের অশ্বারোহী বাহিনী প্রস্তুত রেখেছিলেন। যা কার্থাজিনিয়ানদের দ্বিধাবিভক্ত করেছিল এবং প্রচুর ক্ষয়ক্ষতিসহ ম্যাগোর বাহিনী পিছু হটেছিল।
পরের কয়েক দিন পরস্পরকে পর্যবেক্ষণ ও পরীক্ষণের মাধ্যমে কাটালেন এই দুই প্রতিপক্ষ। কেবল যখন কার্থাজিনিয়ানরা তাদের শিবির থেকে এগিয়ে যাবেন তখনই স্কিপিও তার সেনাবাহিনীকে এগিয়ে দেওয়ার জন্য সর্বদা প্রস্তুত ছিলেন। রোমান যুদ্ধকাঠামোতে সৈন্যরা সর্বদা কেন্দ্রে এবং ইবারিয়ানসরা উইং এ অবস্থান করে। সুতরাং হাসদ্রুবল এবং ম্যাগো বিশ্বাস করেছিলেন যে এবারও তাই করা হবে।
যুদ্ধ
রোমানদের আকস্মিক আক্রমণে অবাক হয়ে কার্থাজিনিয়ানরা সকালের নাস্তা না করেই ছুটে এসে সশস্ত্র হলেন। তবুও এটা বিশ্বাস করে যে স্কিপিও আগের মতো করেই তার বাহিনীকে সাজিয়ে তুলবেন, হাসদ্রুবল তার অধিকতর পারদর্শী আফ্রিকানদের কেন্দ্রে এবং স্পেনীয় ভাড়াটেদের উইং এ মোতায়েন করেছিলেন। নতুন রোমান যুদ্ধকাঠামো আবিষ্কার করার পরে তিনি কাঠামো পরিবর্তন করতে সক্ষম হন নি কারণ বিরোধী সেনাবাহিনী খুব কাছে ছিল। আর স্কিপিও তার সৈন্যদের কার্থাজিনিয়ান শিবিরের কাছাকাছি যুদ্ধের জন্য অবস্থানের নির্দেশ দিয়েছিলেন।
পরের কয়েক ঘণ্টা স্কিপিও তাঁর পদাতিক বাহিনীকে হালকা সৈন্যবাহিনীর পিছনে ধরে রাখেন এবং এভাবে তার শত্রুবাহিনীর প্রাতঃরাশ না করতে পারার প্রভাবকে আরও বিস্তর করে তোলেন। অবশেষে যখন তিনি আক্রমণ করার সিদ্ধান্ত নিয়েছিলেন, হালকা সৈন্যদের ম্যানিপলসের মধ্যবর্তী স্থানের মধ্য দিয়ে ফিরে আসতে বলা হয়েছিল, যাতে তারা সামরিক বাহিনীর ডানাগুলির পিছনে অবস্থান করে; তারপরে মূল অগ্রযাত্রা শুরু হয়েছিল। উইং তার কেন্দ্রের ইবেরিয়ানদের চেয়ে দ্রুত গতিতে এগিয়ে চলছিল, স্কিপিও একটি অবতল গঠন করেছিলেন, বা বিপরীত ক্যানেই, যুদ্ধের রেখা তৈরি করেছিলেন। তদ্ব্যতীত, রোমান জেনারেল হালকা বাহিনীকে সামনের দিকে আদেশ দিয়ে তার উইংগুলো প্রসারিত করেছিলেন, এবং অশ্বারোহী হালকা সৈন্যদের প্রান্তে পাঠিয়েছিলেন। এভাবে উভয় পক্ষের পুরো কার্থাজিনিয়ান লাইনটি খামের মত করা হয়েছিল।
স্কিপিওর সৈন্যদল, হালকা বাহিনী এবং অশ্বারোহী যথাক্রমে সামনের, পাশে এবং পিছন থেকে কার্থাজিনিয়ান উইংগুলোতে অর্ধ প্রশিক্ষিত স্পেনিয়ারদের আক্রমণ করেছিল।
আইবারিয়ান বাহিনী  খুব কাছাকাছি দূরত্বে বিশাল আকার ধারণ করেছিল কিন্তু এখনও আক্রমণ করে নি। তাদের শঙ্কায় কার্বাজিনিয়ান কেন্দ্রটি অসহায় হয়ে পড়েছিল নিজেদের উইং পুনরায় গঠন করতে।
উইংগুলোর অনিবার্য ধ্বংসের পাশাপাশি, কার্থাজিনিয়ান কেন্দ্রটি তাদের নিজস্ব পাগলা হাতি দ্বারা পদদলিত হয়ে আরও মন্থর এবং বিভ্রান্ত হয়েছিল। সেগুলি রোমান অশ্বারোহীরা পার্শ্বগুলিতে আক্রমণ করে কেন্দ্রের দিকে চালিত করেছিল। ক্ষুধা ও ক্লান্তির সাথে একত্রিত হয়ে, কার্থাজিনিয়ানরা প্রথমে সুশৃঙ্খলভাবে ফিরে আসতে শুরু করে। তবে স্কিপিও এখন তার আইবেরিয়ান কেন্দ্রকে যুদ্ধের আদেশ দিয়ে নিজের সুবিধা আরও বাড়ালেন। কার্থাজিনিয়ানরা ভেঙে পড়েছিল, এবং এমন একটি ধ্বংসযজ্ঞের ঘটনা যা ক্যানেইতে একেবারে পুরোদমে চলতে শুরু করল, হঠাৎ বৃষ্টিপাতের ফলে তা কেবল এড়ানো হয়েছিল। এটি ময়দানের সমস্ত কর্মকাণ্ড থামিয়ে দিল এবং অবশিষ্ট কার্থাজিনিয়ানদের তাদের শিবিরে আশ্রয় নিতে সক্ষম করলো।
যুদ্ধ-পরবর্তী কৌশল
তাদের শিবিরে অস্থায়ীভাবে নিরাপদ থাকলেও, কার্থাজিনিয়ানরা বিশ্রাম নিতে সক্ষম হয়নি। পরদিন সকালে অনিবার্য রোমানদের আক্রমণের কারণে তারা তাদের প্রতিরক্ষা শক্তিশালী করতে বাধ্য হয়েছিল। কিন্তু, যতই স্পেনীয় ভাড়াটে সৈন্যরা রাত্রি ঘনিয়ে আসার সাথে সাথে কার্থাজিনিয়ানদের বিতাড়িত করল, হাসদ্রুবল অন্ধকারে তাঁর অবশিষ্ট লোকদের নিয়ে সরে যাওয়ার চেষ্টা করলেন।
স্কিপিও তত্ক্ষণাত্ তাড়া করার আদেশ দিলেন। অশ্বারোহীদের নেতৃত্বে, পুরো রোমান সেনাবাহিনী হাসদ্রুবলের পেছনে লেগে গেল। অবশেষে যখন তাকে ধরা হলো, হত্যাযজ্ঞ শুরু হয়ে গিয়েছিল। হাসদ্রুবাল এর সাথে মাত্র ৬,০০০ জন লোক ছিল, যারা তখন কোনও জল সরবরাহ ছাড়াই একটি পর্বতের শীর্ষে পালিয়ে গিয়েছিল। কার্থাজিনিয়ান সেনাবাহিনীর এই অবশিষ্টাংশ অল্প সময় পরে আত্মসমর্পণ করেছিল। তবে হাসদ্রুবল এবং ম্যাগো তার আগে পালিয়ে যেতে সক্ষম হন।
পরিণতি
যুদ্ধের পরে, হাশদ্রুবল গিসকো শক্তিশালী নুমিডিয়ান রাজা সিফ্যাক্সের সাথে দেখা করতে আফ্রিকা চলে গেলেন। যার দরবারে তাঁর সাথে স্কিপিওর দেখা হয়েছিল, তিনিও নুমিডিয়ানদের পক্ষে ছিলেন।
মাগো বার্সা পালিয়ে গেলেন বলিয়ারিক্সে, সেখান থেকে তিনি লিগুরিয়ায় যাত্রা করে উত্তর ইতালি আক্রমণ করার চেষ্টা করেছিলেন।
কার্থাজিনিয়ান আইবেরিয়ার চূড়ান্ত পরাধীনতার পরে এবং আইবেরিয়ান সর্দারদের উপর প্রতিশোধ নেওয়ার পরে, যার বিশ্বাসঘাতকতা তার পিতা এবং চাচাকে মৃত্যুর দিকে পরিচালিত করেছিল, স্কিপিও ফিরে গেলেন রোমে। তিনি প্রায় সর্বসম্মত মনোনয়নের সাথে খ্রিস্টপূর্ব ২০৫ সালে কাউন্সেল নির্বাচিত হয়েছিলেন। এবং সিনেটের সম্মতি পাওয়ার পরে,প্রোকনসুল হিসাবে তাঁর সিসিলির নিয়ন্ত্রণ ছিল। সেখান থেকে তার কার্থাজিনিয়ান স্বদেশে আক্রমণটি উপলব্ধি করা যায়।
সমস্তিপুর লোকসভা কেন্দ্র
সমস্তিপুর লোকসভা কেন্দ্র ভারতের বিহার রাজ্যের ৪০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি কেন্দ্রটি তফসিলী জাতিদের জন্য সংরক্ষিত এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর সমস্তিপুর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্রগুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। সকল কেন্দ্রে প্রতি ৫ বছর অন্তঃর নির্বাচন অনুষ্ঠিত হয়।  এগুলি হল-
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
মাতিল্ড মানুকিয়ান
মাতিল্ড মানুকিয়ান (আর্মেনিয়ান : Մաթիլդ Մանուկյան) (১৯১৪ - ফেব্রুয়ারি ১৭, ২০০১) ছিলেন আর্মেনীয় বংশোদ্ভূত একজন ধনী তুর্কি ব্যবসায়ী। তিনি একজন প্রকৃত সম্পত্তি বিনিয়োগকারী এবং ম্যাডাম ছিলেন যিনি পতিতালয় ব্যবসায় একটি ভাগ্য তৈরি করেছিলেন, যার ফলে তিনি ১৯৯০-এর দশকে টানা পাঁচ বছর ইস্তাম্বুলের শীর্ষ করদাতা হয়েছিলেন।
ক্যান্সার-উৎপাদক বংশাণু
দেহের বহু কোষেরই স্বাভাবিক মৃত্যু ঘটে। কিন্তু ক্যান্সার-আক্রান্ত রোগীর ক্ষেত্রে ক্যান্সার-উৎপাদক বংশাণুর ডিএনএ অনুক্রমটির জন্য ঐ কোষগুলি বেঁচে যায় এবং বংশবৃদ্ধি করে। ক্যান্সার-উৎপাদক বংশাণু থেকে ক্যান্সার ঘটার জন্য সাধারণত আরেকটি ধাপের প্রয়োজন, যেমন-অন্য আরেকটি বংশাণুতে রূপান্তর (মিউটেশন) ঘটা কিংবা পরিবেশগত কোনও কারণ, যেমন- ভাইরাসের সংক্রমণ ঘটা। ১৯৮০-র দশক থেকে এ পর্যন্ত কয়েক ডজন ক্যান্সার-উৎপাদক বংশাণুকে মানবদেহের ক্যান্সারের কারণ হিসেবে চিহ্নিত করা হয়েছে। ক্যান্সারের নতুন নতুন ওষুধগুলি এই ক্যান্সার-উৎপাদক বংশাণুর ডিএনএ অনুক্রম ও এর উৎপাদগুলিকে আক্রমণ করে।
সুশি
right|thumb|290x290px|বিভিন্ন ধরনের সুশি। thumb|সুশি সুশি (জাপানী: すし, 寿司, 鮨) হচ্ছে এক প্রকার জাপানী খাবার যা ভিনেগার দেওয়া ভাত (鮨飯 সুশি-মেশি), সামুদ্রিক মাছ 'নেতা' (ネタ), সবজি ও নানারকমের ফল দিয়ে তৈরি করা হয়। এটি জাপানে ব্যাপকভাবে জনপ্রিয়।
সুশি সাধারণত বাদামি অথবা সাদা ভাত দিয়ে তৈরি হয়। এতে একধরনের সামুদ্রিক মাছ দেওয়া হয় যা সাধারনত কাঁচা অবস্থায় থাকে; কিন্তু কখনও কখনও সুশিতে ভাজা মাছও দেওয়া হয়ে থাকে।
সুশি পরিবেশন করা হয় সাধারনত আদা, মুলা, সয়া সস, ইত্যাদি দিয়ে।
ইতিহাস
right|thumb|সুশি বর্তমান সুশি খাবারটির সম্ভাব্য উৎস নারে-জুশি( 馴れ寿司, 熟寿司) নামক একধরনের খাবার, যা দক্ষিণ পূর্ব এশিয়ায় তৈরি হয়। এতে নুনে জারিত মাছ এমনকী কয়েক মাস পর্যন্ত ফারমেন্টেড ভাতের মধ্যে সংরক্ষিত করা হত। ভাতের ল্যাক্টো-ফারমেন্টেশন মাছকে নষ্ট হওয়ার থেকে রক্ষা করত। কিন্তু মাছটি খাবার আগে ঐ ভাত ফেলে দিতে হত। সম্ভবত মেকং নদী্র তীর অঞ্চল এই রান্নার উৎপত্তিস্থল। এইধরনের প্রাচীন সুশি একটাসময় জাপানীদের কাছে প্রোটিনের এক গুরুত্বপূর্ণ উৎসে পরিণত হয়। সুশি শব্দটির উৎস প্রাচীন একটি জাপানী শব্দ, যার অর্থ 'টক'। এইধরনের মাছের স্বাদ খানিকটা টক টক হয় বলেই সম্ভবত এই বিশেষ রান্নার নাম 'সুশি'। তবে বর্তমান 'সুশির' সাথে এই 'নারে-জুশি'র মিল যৎসামান্যই। প্রসঙ্গত উল্লেখ্য যে 'নারে-জুশি' রান্নাটি এখনও জাপানে চালু আছে।
এখনকার সুশির এক উল্লেখযোগ্য উপাদান ভিনেগার। যতদূর জানা যায়, জাপানের মুরোমাচি আমলে (১৩৩৬ -১৫৭৩ খ্রিঃ) নারে-জুশি'র সঙ্গে ভিনেগার যোগ করা শুরু হয়। এর ফলে একদিকে যেমন খাবারের স্বাদ বৃদ্ধি পায়, অন্যদিকে খাদ্যের সংরক্ষণও আরও দীর্ঘস্থায়ী হয়। ভাতের সাথে ভিনেগার মেশানো শুরু হতে টক স্বাদ আনার উদ্দেশ্যে ভাতের ফারমেন্টেশন ঘটানোর প্রয়োজনিয়তা কমে যেতে ধীরে ধীরে এর পরে সুশি রান্নার পদ্ধতিতে ফারমেন্টেশন ঘটানোর প্রক্রিয়াটি পরিত্যক্ত হয়। এরপরে জাপানের ওসাকা অঞ্চলে ধীরে ধীরে সুশি বানানোর পদ্ধতিতে এমন কিছু বৈশিষ্ট্য যোগ হয় যার ফলে তা আধুনিক সুশির অনেকটাই কাছাকাছি এসে পড়ে। এর মধ্যে অন্যতম হল সামুদ্রিক খাদ্য ও ভাতের মিশ্রণকে একটি কাঠের, মূলত বাঁশের খাপে চাপ দিয়ে ভরে একটা রোলের মতো আকৃতিপ্রদান করা। এইধরনের সুশি "ওশি-জুশি' নামে পরিচিত।
আজকের দিনে 'সুশি' প্রস্তুতির ক্ষেত্রে ভিনেগারে ভেজানো ভাতের উপরে যে টাটকা মাছ দেওয়ার চল, তা বাস্তবে এডো যুগের (১৬০৩ - ১৮৬৮ খ্রিঃ) আগে আরম্ভ হয়নি। বর্তমানে যে পদ্ধতিতে নিগিরিজুশি প্রস্তুত করা হয়, তা ১৮২০ - ৩০'এর দশকের তৎকালীন এডো (বর্তমান টোকিও) শহরে জনপ্রিয় হয়ে ওঠে। কথিত আছে, সে' সময়ে শহরের প্রখ্যাত শেফ হানায়া ইয়োহেই রিওগোকু অঞ্চলে অবস্থিত তাঁর রেস্তোরাঁতে ১৮২৪ সালে প্রথম এই খাদ্যের প্রচলন করেন। টোকিও উপসাগর বা এডো-মায়ে থেকে ধরা টাটকা মাছ দিয়ে এইধরনের সুশি বানানো হত বলে সেইসময় এর আরেক জনপ্রিয় নাম দাঁড়ায় এডোমায়েজুশি; নামটি এখনও কোথাও কোথাও সুশির একটি প্রতিশব্দ হিসেবে ব্যবহৃত হয়। এখানে উল্লেখ্য যে, জাপানী ভাষার রেনডাকু ব্যঞ্জনরীতি অনুসারে 'সুশি' শব্দটির সামনে যখনই কোনও উপসর্গ যুক্ত হয়, তখনই তার উচ্চারণ কিছুটা পালটে গিয়ে দাঁড়ায় '-জুশি'। যেমন - ওশি-জুশি বা নিগিরিজুশি।
ধরন
সব ধরনের সুশি তৈরিতেই ভিনেগার ভাত দরকার হয়। ঐতিহ্যের ভিত্তিতে এটি বিভিন্ন ভাবে তৈরি করা যায়।
চিরাশিসুশি
right|thumb|চিরাশিসুশি চিরাশিসুশি (ちらし寿司, "scattered sushi") হচ্ছে এক বাটি সুশি ভাত যার উপরে কাঁচামাছ দেয়া থাকে। সাথে থাকে ভিনেগার, সবজি ও ফল।
ইনারিসুশি
left|thumb|ইনারিসুশি ইনারিসুশি (<span class="t_nihongo_kanji" contenteditable="false"> 稲荷寿司 )  হচ্ছে ভাজা তফু যা সাধারনত সুশি ভাত থেকে তৈরি হয়।
মাকিসুশি
right|thumb|ফুতোমাকি right|thumb|মাকিসুশি প্রস্তুতি মাকিসুশি (<span class="t_nihongo_kanji" contenteditable="false"> 巻き寿司, "rolled sushi") তে বিভিন্ন রকম রোল দেয়া  থাকে। সাথে ডিম ভাজা ও নরি দেয়া হয়ে থাকে।
আবু হেনা (দ্ব্যর্থতা নিরসন)
আবু হেনা দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ
গডফ্রে চিতালু
গডফ্রে চিতালু জাম্বিয়ান ফুটবলার, জাতীয় দলের সাবেক স্ট্রাইকার, অধিনায়ক ও কোচ।
এক মৌসুমে সর্ব্বোচ্চ গোলের hবিতর্ক
জাম্বিয়ার ফুটবল কর্মকর্তারা দাবি করেন যে, গডফ্রে চিতালু ১৯৭২ সালের ২৩ জানুয়ারি থেকে ১০ ডিসেম্বরের মধ্যে (লীগ ম্যাচে ৪৯ গোল এবং আন্তর্জাতিক ও কাপ ম্যাচে ৫৮ গোল) ১০৭ টি গোল করেছিলেন। জাতীয় আর্কাইভস, দৈনিক টাইমস অব জাম্বিয়া ও দৈনিক দ্য জাম্বিয়া ডেইলি মেইল থেকে এই তথ্য পেয়েছেন তারা।
আন্তর্জাতিক
Zambia
ক্লাব
কাবউয়ী ওয়ারিওর্স
বিশ্ব রেকর্ড (বর্তমানে আন-অফিসিয়াল)
নোট: আন-অফিসিয়াল ম্যাচের গোল গণ্য করা হয় না।
লাইফবয় (সাবান)
লাইফবয় হল ইউনিলিভার দ্বারা বাজারজাত করা একটি সাবানের মার্কা। লাইফবয় মূলত ছিল, এবং এর ইতিহাসের বেশিরভাগ ক্ষেত্রে, একটি কার্বলিক সাবান যাতে ফেনল থাকে (কারবলিক অ্যাসিড, কয়লা আলকাতরা থেকে নিষ্কাশিত একটি যৌগ)। লাইফবয় ব্র্যান্ডের অধীনে যে সাবান তৈরি করা হয় তাতে ফেনল নেই। বর্তমানে, লাইফবয়ের অনেক প্রকার রয়েছে।
ইতিহাস
১৮৯৫ সালে যুক্তরাজ্যে লিভার ব্রাদার্স দ্বারা লাইফবয় চালু করা হয়েছিল। মূলত একটি কার্বোলিক সাবান যাতে ফেনল থাকে, পরবর্তীতে বিভিন্ন প্রকার ভেষজ কার্বলিক গন্ধ ছাড়াই প্রবর্তন করা হয়, যেমন ১৯৫০-এর দশকের শেষের দিকে প্রবাল-রঙের লাইফবয় এবং ১৯৬৬ সালে লাইফবয় মিন্টি রিফ্রেশার। আনুমানিক ১৯২৩ থেকে ৫০-এর দশকের মাঝামাঝি পর্যন্ত লাইফবয় মার্কিন যুক্তরাষ্ট্রে সবচেয়ে জনপ্রিয় সাবানগুলির মধ্যে একটি ছিল,
যদিও লাইফবুয় আর মার্কিন যুক্তরাষ্ট্র এবং যুক্তরাজ্যে উত্পাদিত হয় না, এটি এখনও ইউনিলিভার দ্বারা সাইপ্রাসে উৎপাদন করে যুক্তরাজ্য, ইউরোপীয় ইউনিয়ন (হোল্ড এবং তদন্তাধীন) এবং ব্রাজিলের বাজারের জন্য, ত্রিনিদাদ ও টোবাগোতে ব্যাপকভাবে উৎপাদন করে ক্যারিবীয় বাজারের জন্য এবং ভারতে উৎপাদন করে এশীয় বাজারের জন্য। সাইপ্রাস এবং ত্রিনিদাদ ও টোবাগোতে ইউনিলিভার কার্বলিক সুগন্ধযুক্ত লাল লাইফবয় সাবান তৈরি করছে, কিন্তু ১৯৭৬ সাল থেকে এতে আর ফেনল নেই। দক্ষিণ ও দক্ষিণ-পূর্ব এশিয়া সহ অন্যান্য বাজারের জন্য ভারত ও ইন্দোনেশিয়ায় উৎপাদিত লাইফবয় সাবান 'আধুনিক' সুগন্ধযুক্ত লাল এবং অন্যান্য রং ব্যবহার করে উৎপাদিত হচ্ছে।
স্পনসরশিপ
লাইফবয় ২০১৮ সাল থেকে বাংলাদেশ জাতীয় ক্রিকেট দলের শার্টের স্পন্সর। ২০২০ সাল থেকে লাইফবুয় ম্যাকলারেনকে স্পনসর করছে। লাইফবয় হল ম্যাক্লারেন রেসিংয়ের প্রধান স্বাস্থ্যবিধি সরবরাহকারী।
নাদিয়া গোলাম
থাম্ব|নাদিয়া গোলাম, ২০১২ থাম্ব|গোলাম তার প্রথম বই এল সিক্রেট ডেল মিউ টারব্যান্ট নাদিয়া গোলাম (জন্ম ১৯ জুন ১৯৮৫ কাবুলে ) এমন এক আফগান যিনি নারীদের বিরুদ্ধে তালেবানদের কঠোরতা থেকে বাঁচতে তাঁর মৃত ভাই হিসাবে দশ বছর নিজেকে লুকিয়ে রেখেছিলেন। অগ্নিস রটারের সাথে রচিত এবং ২০১০ সালে প্রকাশিত তার অভিজ্ঞতা সম্পর্কে তাঁর বই এল সিক্রেট দেল মিউ টারব্যান্ট (দ্য সিক্রেট অফ মাই টার্বান) কথাসাহিত্যের জন্য প্রুডেনসি বার্ট্রানা পুরস্কার পেয়েছেন তিনি। তিনি এখন কাতালোনিয়াতে রয়েছেন এবং ২০১৪ সালে জোয়ান সোলারের সাথে লিখিত গল্প যে আমাকে নিরাময় প্রকাশ করেছেন।
১৯৯৩ সালে, গোলামের পরিবারের বাড়ি বোমা মেরে ধ্বংস করা হয়েছিল। তিনি ছয় মাস হাসপাতালে কোমায় কাটিয়েছেন এবং ১৪ বার অপারেশন করতে হয়েছে। তার মুখটি স্থায়ীভাবে পরিবর্তিত। তালেবানের নিয়ন্ত্রণ নেওয়ার পরে, তিনি ১১ বছর বয়সে নিজেকে একজন পুরুষ লোক হিসাবে ছদ্মবেশ ধারণ করার সিদ্ধান্ত নিয়েছিলেন, তার মৃত ভাই জেলমাইয়ের পরিচয় গ্রহণ করেছিলেন, যাতে বাড়িটি একা ছেড়ে চলে যেতে পারে এবং তার মাকে ও ছোট বোনকে সাহায্য করা এবং সংগ্রাম করে বেঁচে থাকতে সক্ষম হন।
ঙ্গাগ-দ্বাং-'জিগ্স-মেদ-গ্রাগ্স-পা
ঙ্গাগ-দ্বাং-'জিগ্স-মেদ-গ্রাগ্স-পা তিব্বতের রিং-স্পুংস-পা রাজবংশের ষষ্ঠ ও অন্তিম রাজা ছিলেন।
রাজ্যাভিষেক
ঙ্গাগ-দ্বাং-'জিগ্স-মেদ-গ্রাগ্স-পা রিং-স্পুংস-পা রাজবংশের চতুর্থ রাজা ঙ্গাগ-দ্বাং-র্নাম-র্গ্যালের তৃতীয় পুত্র ও পঞ্চম রাজা দোন-'গ্রুব-ত্শে-ব্র্তান-র্দো-র্জের ভ্রাতা ছিলেন। দোন-'গ্রুব-ত্শে-ব্র্তান-র্দো-র্জের মৃত্যু হলে তিনি পরবর্তী রাজা হিসেবে সিংহাসনে বসেন। ঙ্গাগ-দ্বাং-'জিগ্স-মেদ-গ্রাগ্স-পা বহু সংস্কৃত গ্রন্থের অনুবাদ করেন এবং একজন বিদ্বান রাজা হিসেবে তিব্বতে সমাদৃত ছিলেন।
রাজ্যের পতন
ঝিগ-শাগ-পা-ত্শে-ব্র্তান-র্দো-র্জে নামক রিং-স্পুংস-পা রাজবংশের এক আত্মীয় ও সাম-গ্রুব-ত্সে দুর্গের অধিপতি ১৫৫৭ খ্রিষ্টাব্দে রিং-স্পুংস-পা রাজবংশের বিরুদ্ধে বিদ্রোহ ঘোষণা করেন।। এই সময় তিনি রিং-স্পুংস-পা রাজবংশের বিরুদ্ধে বিদ্রোহকারী অন্যান্য সকল শক্তিগুলিকে সহায়তা করতে থাকেন। ১৫৬৫ খ্রিষ্টাব্দে তিনি পানাম ল্হুনদ্রুপ ক্যুংত্সে অবরোধ করলে কুন-ম্খ্যেন-পাদ-মা-দ্কার-পো নামক 'ব্রুগ-পা-ব্কা'-ব্র্গ্যুদ ধর্মসম্প্রদায়ের চতুর্থ র্গ্যাল-দ্বাং-'ব্রুগ-পা উভয় পক্ষের মধ্যে মধ্যস্থতা করেন। কিন্তু ১৫৬৬ খ্রিষ্টাব্দে ন্যাংতোদ অঞ্চলে এক নতুন যুদ্ধের সূচনা হলে কুন-ম্খ্যেন-পাদ-মা-দ্কার-পোর মধ্যস্থতায় ঙ্গাগ-দ্বাং-'জিগ্স-মেদ-গ্রাগ্স-পা সমগ্র পানাম অঞ্চলটি ঝিগ-শাগ-পা-ত্শে-ব্র্তান-র্দো-র্জেকে সমর্পণ করে দিতে সম্মত হন। এরফলে রিং-স্পুংস-পা রাজবংশের প্রভাব মধ্য তিব্বত থেকে অন্তর্হিত হয়। কিছু সময় পরে দাওয়া জাংপো এবং গেওয়া পাল নামক দুই পুত্রকে রেখে রাজা ঙ্গাগ-দ্বাং-'জিগ্স-মেদ-গ্রাগ্স-পার মৃত্যু হলে রিং-স্পুংস-পা রাজ্য ভেঙ্গে পড়ে এবং ঝিগ-শাগ-পা-ত্শে-ব্র্তান-র্দো-র্জে নতুন গ্ত্সাং-পা রাজবংশ স্থাপন করে মধ্য তিব্বতের নতুন শক্তি হিসেবে উঠে আসেন।
আলা আল-হাযরামী
আলা আল-হাযরামী (আরবি: العلاء الحضرمي) হলেন খ্রিস্টীয় সপ্তম শতাব্দীতে মুহাম্মদ কর্তৃক প্রেরণ করা কুয়েত থেকে রাস-আল-খাইমাহ পর্যন্ত অঞ্চলে ইসলাম প্রচারের জন্য এক হাযরামী দূত। তিনি ইয়েমেনের হাযরামাউত থেকে এসেছিলেন।
জীবনী
ইসলামের আগমনের পূর্বে বাহরাইন অঞ্চলের বাসিন্দারা বেশিরভাগ পৌত্তলিক ছিলেন যারা আউয়ালের মতো দেবদেবীদের মূর্তির উপাসনা করতো এবং সেখানে কিছু জরথুস্ত্রীয় এবং ইহুদিও বাস করতো। ইসলাম সপ্তম শতাব্দীতে আরব উপদ্বীপে দ্রুতবেগে ছড়িয়ে পড়ে এবং প্রতিমা উপাসকদের উপড়ে ফেলে। মুহম্মদ তার প্রথম দূত আবু আল-আলা আল-হাযরামীকে বাহরাইনের শাসক মুনজির ইবনে সাওয়া আল তামিমির কাছে প্রেরণ করেন, সেসময়ে কুয়েত থেকে ওমানের উত্তরে আল-হাসা এবং বাহরাইন দ্বীপপুঞ্জসহ সমুদ্র উপকূল পর্যন্ত ইসলাম বিস্তার লাভ করেছে, ৬২৮ খ্রিস্টাব্দে তাকে এবং আব্দুল কায়েস গোত্রকে ইসলামের দিকে আমন্ত্রণ জানিয়েছিলেন। মুনজির মুহাম্মদের আহ্বানে সাড়া দিয়ে তার ইসলাম গ্রহণের ঘোষণা দেন এবং বাহরাইন অঞ্চলে বসবাসকারী কিছু পারসিক সহ বাহরাইন অঞ্চলের সমস্ত আরব অধিবাসীও ইসলাম গ্রহণ করেন, আর এভাবেই বাহরাইন অঞ্চলে ইসলামিক যুগের সূচনা হয়েছিল। ফলে মুহাম্মদ আবু আল আলা আল-হাযারামীকে বাহরাইনে জিজিয়া (ধর্মীয় কর) আদায়ের জন্য তাঁর প্রতিনিধি হিসাবে নিযুক্ত করেন।
৬৩২ খ্রিস্টাব্দে মুহাম্মদের মৃত্যুর পরে বাহরাইনের জনসংখ্যার বিরাট অংশ পৌত্তলিকতায় ফিরে যায় এবং ইসলামী সাম্রাজ্যের বিরুদ্ধে বিপুল সংখ্যক আরব উপজাতি বিদ্রোহ করে। ফলস্বরূপ, নতুন খলিফা আবু বকর আল-হাযারামীকে একটি বিশাল আকারের সেনাবাহিনী নিয়ে বাহরাইনে প্রেরণ করেন এবং সেখানে তিনি বিদ্রোহীদের সফলভাবে পরাজিত করতে সক্ষম হন। তিনি বাহরাইনে ৬৩৪ খ্রিস্টাব্দ পর্যন্ত শাসন করেন, পরে নতুন খলিফা উমর প্রথমবার নৌপথে পার্স আক্রমণে ব্যর্থ হওয়ার পরে তাঁর জায়গায় উসমান ইবনে আবি আল-আলাস তাকাফিকে স্থলাভিষিক্ত করেন। আল হাযারামী ৬৩৩ খ্রিস্টাব্দে মৃত্যুবরণ করেন।
উত্তরাধিকার
বাহরাইনে আল-হাযরামির নামে একাধিক রাস্তা এবং একটি স্কুল রয়েছে। মুনজির ইবনে সাওয়া আল-তামিমির কাছে লেখা মুহাম্মদের চিঠিটি এবং মুহাম্মদের সিলমোহর বাহরাইনের হুরা জেলার বাইত আল কুরআন জাদুঘরে এখনও সংরক্ষিত রয়েছে যা সকলের দেখার জন্য উন্মুক্ত।
তেজগাঁও রেলওয়ে স্টেশন
তেজগাঁও রেলওয়ে স্টেশন হচ্ছে বাংলাদেশের একটি রেলওয়ে স্টেশন যা ঢাকা জেলার তেজগাঁও থানাতে অবস্থিত।
অবকাঠামো
স্টেশনটিতে একটি প্ল্যাটফর্ম আছে। প্ল্যাটফর্মটি প্রায় চারদিক থেকেই খোলা। যাত্রীদের জন্য ১৫ আসনের একটি বিশ্রামাগার (দ্বিতীয় শ্রেণি) আছে। টিকিট কাটার জন্য মোট তিনটি কাউন্টার রয়েছে, যার মধ্যে দুটি পুরুষ এবং একটি মহিলা ও বিশেষ চাহিদাসম্পন্ন যাত্রীদের জন্য।
সমালোচনা
দূর্বল অবকাঠামো, পর্যাপ্ত লোকবলের অভাব, দূষিত পরিবেশ এবং নিরাপত্তাহীনতার কারনে তেজগাঁও রেলওয়ে স্টেশন প্রায়ই সমালোচিত। গণমাধ্যমগুলোতে প্রকাশিত সংবাদ অনুযায়ী, চলন্ত ট্রেনে অধিকাংশ ছিনতাইয়ের ঘটনা তেজগাঁও রেলওয়ে স্টেশন এলাকায় ঘটছে।
যমুনা বোরো
যমুনা বোরো (জন্ম ৭ মে ১৯৯৭) একজন ভারতীয় প্রাক্তন মুষ্টিযোদ্ধা। তিনি ২০১৯ এআইবিএ মহিলা বিশ্ব বক্সিং চ্যাম্পিয়নশিপে ব্রোঞ্জ পদক জিতেছেন । তিনি গুয়াহাটিতে ২য় ইন্ডিয়া ওপেন ইন্টারন্যাশনাল বক্সিং টুর্নামেন্টে স্বর্ণপদক জিতেছেন । তিনি লাবুয়ান বাজোতে ২৩ তম রাষ্ট্রপতি কাপ ২০১৯ বক্সিং আন্তর্জাতিক ওপেন টুর্নামেন্টে স্বর্ণপদক জিতেছেন । তিনি হিসারে (শহর) ৫ তম এলিট মহিলা জাতীয় বক্সিং চ্যাম্পিয়নশিপে ব্রোঞ্জ পদক জিতেছিলেন । বোরো আসাম রাইফেলস থেকে পদত্যাগ করেন এবং আসাম সরকার আবগারি পরিদর্শক হিসেবে নিযুক্ত হন।
কর্মজীবন
জন স্মিথ নার্জারির প্রশিক্ষক হিসেবে তি সেনি একজন উশু খেলোয়াড় হিসেবে তার কর্মজীবন শুরু করেন। ২০০৯ সালে, উদালগুড়িতে অনুষ্ঠিত রাজ্য উশু চ্যাম্পিয়নশিপের সময়, তাকে স্পোর্টস অথরিটি অফ ইন্ডিয়া (SAI) এর পর্যবেক্ষকরা দেখেছিলেন। পরে তিনি বক্সিং শুরু করেন এবং গুয়াহাটিতে অবস্থিত SAI আঞ্চলিক সাব সেন্টারের জন্য নির্বাচিত হন। তিনি এলিট মহিলা দলে অন্তর্ভুক্ত। তিনি ৫৬ তম বেলগ্রেড মহিলা বক্সিং টুর্নামেন্টে রৌপ্য পদক জিতেছেন। তিনি ২১ থেকে ২৫ জানুয়ারী ২০১৮ পর্যন্ত কলকাতার যতীন দাস পার্কে অনুষ্ঠিত ২য় 'বেঙ্গল ক্লাসিক' অল ইন্ডিয়া ইনভাইটেশনাল এলিট (পুরুষ/মহিলা) বক্সিং চ্যাম্পিয়নশিপে এবং ২৭ ফেব্রুয়ারি থেকে ৩ ফেব্রুয়ারি জয়পুরে অনুষ্ঠিত ৬৭তম অল ইন্ডিয়া পুলিশ রেসলিং ক্লাস্টারে অংশগ্রহণ করেছিলেন। মার্চ ২০১৯ এর ২০ থেকে ২৪ মে পর্যন্ত তিনি  গুয়াহাটিতে অনুষ্ঠিত ২য় ইন্ডিয়া ওপেন ইন্টারন্যাশনাল বক্সিং টুর্নামেন্টে স্বর্ণপদক জিতেছিলেন যেখানে তিনি তার প্রতিদ্বন্দ্বী মীনা কুমারী মাইসনামকে সেমিফাইনালে এবং ওয়াই সন্ধ্যারানী দেবীকে ফাইনালে পরাজিত করেছিলেন। তিনি পূর্ব নুসা টেঙ্গারার লাবুয়ান বাজোতে অনুষ্ঠিত ২৩ তম রাষ্ট্রপতি কাপ ২০১৯ বক্সিং ইন্টারন্যাশনাল ওপেন টুর্নামেন্টে স্বর্ণপদক জিতেছিলেন যেখানে তিনি সেমিফাইনালে ইন্দোনেশিয়ার কেসে সেরলিন আলিন লিলিওয়াতি এবং ফাইনালে ইতালির গিউলিয়া লামাগনাকে ৫-০ ব্যবধানে হারিয়েছিলেন। তিনি ভারতের বক্সিং ফেডারেশনে নিবন্ধিত।
নভেম্বর ২০১৯ এ, বোরো স্পোর্টস ম্যানেজমেন্ট ফার্ম ইনফিনিটি অপটিমাল সলিউশনস (আইওএস) এর সাথে সাইন আপ করেছে যা তার অনুমোদন এবং বাণিজ্যিক স্বার্থ পরিচালনা করবে।
২০১৯ AIBA মহিলা বিশ্ব বক্সিং চ্যাম্পিয়নশিপ
বোরো, কেজি বিভাগে, ৩ থেকে ১৩ অক্টোবর ২০১৯ পর্যন্ত রাশিয়ার উলান-উদেতে অনুষ্ঠিত ২০১৯ AIBA মহিলা বিশ্ব বক্সিং চ্যাম্পিয়নশিপে ভারতের প্রতিনিধিত্বকারী দশজন মুষ্টিযোদ্ধাের মধ্যে ছিলেন। সেমিফাইনালে চাইনিজ তাইপেইয়ের হুয়াং সিয়াও-ওয়েনের কাছে হেরে ব্রোঞ্জ পদক নিয়েই টিকে থাকতে হয়েছিল।
দ্য ওয়েল অব লোনলিনেস
দ্য ওয়েল অব লোনলিনেস (The well of loneliness) হচ্ছে নারী ঔপন্যাসিক র‍্যাডক্লিফ হল দ্বারা লিখিত একটি জনপ্রিয় ইংরেজি ভাষার উপন্যাস। নারী-সমকামিতা-কাহিনী বিশিষ্ট এই উপন্যাসটি প্রথম প্রকাশিত হয় ১৯২৮ সালে তবে দ্বিতীয় বিশ্বযুদ্ধের পরে ১৯৫১ সালে উপন্যাসটি শুধু মার্কিন যুক্তরাষ্ট্রে প্রকাশিত হওয়ার পরেই কয়েক লাখ কপি বিক্রি হয়ে যায়।
১৯২৮ সালে প্রকাশনার পর উপন্যাসটি নিষিদ্ধ করার প্রয়াস চালায় ব্রিটিশ সরকার তবে তারা ব্যর্থ হয় কারণ তখন থেকেই নারী-পাঠিকাদের মধ্যে উপন্যাসটি জনপ্রিয় হয়ে গিয়েছিলো যদিও শুরুর দিকে একটু গোপনে গোপনে বিক্রি করা হতো কারণ পুলিশ দ্বারা গ্রেফতার হওয়ার ভয় ছিলো।
উপন্যাসটির মুখ্য চরিত্রের নাম ছিলো স্টিফেন গর্ডন যিনি একজন সমকামী নারী থাকেন এবং তার জন্ম ভিক্টোরীয় যুগের শেষের দিকে হয়েছে। উপন্যাসটি ফরাসী ভাষা এবং জার্মান ভাষাতেও অনুবাদ করা আছে।
হ্যারি জাপ
হেনরি হ্যারি জাপ (Harry Jupp; জন্ম: ১৯ নভেম্বর, ১৮৪১ - মৃত্যু: ৮ এপ্রিল, ১৮৮৯) সারের ডর্কিং এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ১৮৬২ থেকে ১৮৮১ সময়কালে সারের প্রতিনিধিত্ব করেছেন তিনি। দলে তিনি মূলতঃ ডানহাতি উদ্বোধনী ব্যাটসম্যানরূপে মাঠে নামতেন।
রক্ষণাত্মক কৌশল অবলম্বনের কারণে ব্যাপক পরিচিতি পান। পুরনো পাথরপ্রাচীর নামে পরিচিত উইল মর্টলকের অনুসরণে হ্যারি জাপ তরুণ পাথরপ্রাচীর ডাকনামে পরিচিত হন। অনেকসময় বাজে বল থেকে রান না উঠানোর জন্যও ব্যাপক সমালোচনার মুখোমুখি হয়েছেন। তবে অনুপযোগী পিচে খেলোয়াড়ী জীবনের শুরুর দিকে তার এ কৌশল গ্রহণ বেশ কার্যকর ছিল। সময় যতোই গড়াতে থাকে, ততোই তার কাট ও ড্রাইভ শক্তিশালী হতে থাকে। সীমানা বরাবর ফিল্ডিং করতেন তিনি। এছাড়াও মাঝে-মধ্যে টেড পুলি’র অনুপস্থিতিতে উইকেট-রক্ষকের দায়িত্বে থাকতেন।
প্রারম্ভিক জীবন
সারের ডর্কিং এলাকায় হ্যারি জাপের জন্ম। টুইংক্যানহামের ওয়েলেসলি হাউজ ক্লাবে শুরুরদিকের ক্রিকেটে অংশ নিয়েছিলেন। প্রথম-শ্রেণীর ক্রিকেট খেলার পূর্ব অভিজ্ঞতা না থাকা স্বত্ত্বেও শক্তিশালী সারে একাদশের পক্ষে খেলার সুযোগ হয় তার। এ দলটিই ১৮৬৪ সালে বাদ-বাকী ইংল্যান্ড দলের বিপক্ষে নয় উইকেটের ব্যবধানে জয় তুলে নিয়েছিল। টমাস হামফ্রেকে সাথে নিয়ে প্রথমবারের মতো সারের শক্তিশালী উদ্বোধনী জুটি গড়েন।
১৮৬০-এর দশকে শিরোপাধারী দল হওয়া স্বত্ত্বেও ১৮৭১ সালে সারে দলটি দূর্বলতম দলে রূপান্তরিত হয়। তেরোটি কাউন্টি খেলার একটিতেও জয়ের সন্ধান পেতে ব্যর্থ হয়। দলের ব্যাটিং মানদণ্ড প্রায় সবটুকুই জাপ, অস্থির প্রকৃতির হামফ্রে ভ্রাতৃদ্বয় ও টেড পুলির উপর বহুলাংশে নির্ভরশীল ছিল। তবে তাদের প্রভাব জাপের ক্রীড়াশৈলীতে তেমন প্রভাব বিস্তার করতে পারেননি। ১৮৬৬ সালে প্রথমবারের মতো সহস্রাধিক রান তুলেন হ্যারি জাপ। এ বছরেই ল্যাঙ্কাশায়ারের বিপক্ষে ১৬৫ রানের ইনিংস খেলেন তিনি।
১৮৬৮ সালে উত্তর আমেরিকা গমন করেন। ১৮৬৯ থেকে ১৮৭৪ সাল পর্যন্ত প্রতি বৎসরই চার অঙ্কের রান তুলেন তিনি। শেষের বছরটিতে বিস্ময়করভাবে ইয়র্কশায়ারের বিপক্ষে শুরু থেকে শেষ পর্যন্ত ব্যাটিং করে অপরাজিত ছিলেন। এরফলে ইংল্যান্ডে কেবলমাত্র সেপ কিনেইর, সেসিল উড, বিজয় মার্চেন্ট ও জিমি কুকের কৃতিত্বের সমকক্ষ হন। পূর্বের শীত মৌসুমে অস্ট্রেলিয়া দলের প্রথম ইংল্যান্ড সফরে অংশগ্রহণ করেছিলেন।
আন্তর্জাতিক ক্রিকেট
মার্চ থেকে এপ্রিল, ১৮৭৭ সাল পর্যন্ত ইতিহাসের প্রথম টেস্ট সিরিজে হ্যারি জাপ ইংল্যান্ডের উদ্বোধনী ব্যাটসম্যান হিসেবে খেলেছেন। টসে ইংল্যান্ড হেরে ফিল্ডিংয়ে নামে। মেলবোর্নের পিচে ইংরেজ অধিনায়ক জেমস লিলিহোয়াইটের পর হ্যারি জাপ মাঠে নামেন। এরফলে দ্বিতীয় টেস্ট খেলোয়াড় হিসেবে মাঠে নামেন তিনি।
অধিনায়ক হিসেবে মাঠে নামা জেমস লিলিহোয়াইটের ৩৫ বছর ১১৬ বয়সের তুলনায় তিনি ৯৬ দিনের বড় ছিলেন। এরপর দলের বাকী সদস্যরা মাঠে নাতেন। ৮ নম্বরে টম এমেট ও ১১ নম্বরে জেমস সাউদার্টন বয়সের দিক দিয়ে জ্যেষ্ঠতম হন।
১ম টেস্টে হ্যারি প্রায় দেড়দিন ফিল্ডিং করেন। এরপর ইংল্যান্ডের প্রথম ব্যাটসম্যান হিসেবে অস্ট্রেলিয়ার উদ্বোধনী বোলার জন হজেসের প্রথম বল মোকাবেলা করেন তিনি। প্রথম ইনিংসে অস্ট্রেলিয়ার চার্লস ব্যানারম্যানের ১৬৫ রানের পর দ্বিতীয় খেলোয়াড় হিসেবে অর্ধ-শতক লাভ করেন। দ্বিতীয় দিনশেষে অপরাজিত ৫৪ রান করার পর ৬৩ রানে ইনিংস শেষ হয় তার। এছাড়াও তার সংগৃহীত ৬৩ রান খেলার দ্বিতীয় সেরা সংগ্রহ ছিল। খেলাশেষে তার সংগৃহীত ৬৭ রান যে-কোন টেস্ট ব্যাটসম্যানের দ্বিতীয় সেরা সংগ্রহ।
ব্যক্তিগত জীবন
ক্রিকেটের বাইরে হ্যারি জাপ মূলতঃ রাজমিস্ত্রি ছিলেন। ১৮৭৫ সালে মদের দোকান পরিচালনা করতেন তিনি। ঐ একই বছরে তার প্রথম স্ত্রী দেহাবসানের পর রোজ নাম্নী এক রমণীকে বিয়ে করেন। তবে ব্যাটসম্যান হিসেবে ১৮৭৪ সালের তুলনায় অর্ধেক রান তুলতে সক্ষম হন।
ইতিহাসের প্রথম দুই টেস্টে অংশ নেয়া স্বত্ত্বেও তার ব্যাটিং ১৮৭৪ সালের ন্যায় সমকক্ষ হয়নি। ১৮৮১ সালে ওভালে নর্থ বনাম সাউথের মধ্যকার খেলায় আর্থিক সুবিধা গ্রহণের জন্য মনোনীত হন। তবে চৌদ্দ ইনিংসে মাত্র বিশ রান তুলেন তিনি। ফলশ্রুতিতে আগস্ট ব্যাংক হলিডের পর সারে প্রথম একাদশ থেকে বাদ পড়েন। এ ঘটনার পর ডর্কিংয়ে প্রতিবছর আর্থিক সুবিধার খেলার আয়োজন করা হয়।
অবসর
খেলোয়াড় হিসেবে অবসর নেয়ার পর ১৮৮৮ সাল পর্যন্ত আম্পায়ার ও ১৮৮৩ সালে পর্যন্ত লিমিংটন ক্রিকেট ক্লাবে খেলেন। লন্ডনের বার্মন্ডসে এলাকায় জাপের দেহাবসান ঘটে। নানহেডে তাকে সমাহিত করা হয়।
অশোক গহলোত
অশোক গহলোত (হিন্দি: अशोक गहलोत) হলেন বিশিষ্ট ভারতীয় রাজনীতিক এবং বর্তমানে রাজস্থানের মুখ্যমন্ত্রী। তিনি এই পদে অধিষ্ঠিত ছিলেন ডিসেম্বর ১৯৯৮ থেকে ২০০৩, এবং ২০০৮ থেকে ২০১৩ এবং আবার ১৭ ডিসেম্বর ২০১৮ পর্যন্ত।
আবু হেনা (রাজনীতিবিদ)
আবু হেনা (c. ১৯৩৯–১৪ নভেম্বর ২০২০) একজন বাংলাদেশি রাজনীতিবিদ ও সাবেক সরকারি কর্মকর্তা। তিনি ১৯৯৬ ও ২০০১ সালের নির্বাচনে বাংলাদেশ জাতীয়তাবাদী দলের (বিএনপি) মনোনয়নে রাজশাহী-৩ (পবা ও মোহনপুর) আসন থেকে পরপর দুবার জাতীয় সংসদের সদস্য নির্বাচিত হন।
বেলডুবি
বেলডুবি ভারতের পশ্চিমবঙ্গ রাজ্যের হাওড়া জেলার একটি শহর।
আবু হেনা (রাজনীতিবিদ)
কর্ম ও রাজনৈতিক জীবন
আবু হেনা কর্মজীবনে জাতীয় রাজস্ব বোর্ড, বাংলাদেশ ইনস্টিটিউট অব ম্যানেজমেন্টের মহাপরিচালকসহ সরকারি বিভিন্ন পদে চাকুরি করেন এবং ১ অক্টোবর ১৯৯৪ সাল থেকে ৩১ মে ১৯৯৫ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করে চাকুরিজীবন শেষ করে রাজনীতিতে প্রবেশ করেন।
বেলডুবি
জনসংখ্যার উপাত্ত
ভারতের ২০০১ সালের আদমশুমারি অনুসারে বেলডুবি শহরের জনসংখ্যা হল ৮৯৮৩ জন। এর মধ্যে পুরুষ ৫০% এবং নারী ৫০%।
আবু হেনা (রাজনীতিবিদ)
কর্ম ও রাজনৈতিক জীবন
প্রাথমিকভাবে তিনি বাংলাদেশ আওয়ামী লীগের মনোনয়নে সংসদ নির্বাচন করতে চাইলেও ব্যর্থ হয়ে ১২ জুন ১৯৯৬ সালের নির্বাচনে বিএনপির মনোনয়নে রাজশাহী-৩ (পবা ও মোহনপুর) আসন থেকে সংসদ সদস্য নির্বাচিত হন। ২০০১ সালের নির্বাচনে তিনি একই আসন থেকে পুনরায় সংসদ সদস্য নির্বাচিত হন।
বেলডুবি
জনসংখ্যার উপাত্ত
এখানে সাক্ষরতার হার ৬২%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে বেলডুবি এর সাক্ষরতার হার বেশি।
আবু হেনা (রাজনীতিবিদ)
কর্ম ও রাজনৈতিক জীবন
২০০৫ সালে নিজ দলের সমালোচনা করে তিনি আলোচনায় আসেন এবং তাকে দল থেকে বহিষ্কার করা হয়। ২০০৭ সালে তত্ত্বাবধায়ক সরকারের সময় তিনি তথাকথিত সংস্কারপন্থী নেতা হিসেবে পরিচিত হন। ২০১৮ সালের জাতীয় সংসদ নির্বাচনের পূর্ব মুহূর্তে বিএনপি তাকে পুনরায় দলে ফিরিয়ে এনে রাজশাহী-৪ আসন থেকে মনোনয়ন প্রদান করে।
বেলডুবি
জনসংখ্যার উপাত্ত
এই শহরের জনসংখ্যার ১৪% হল ৬ বছর বা তার কম বয়সী।
ডুমুরদহ রেলওয়ে স্টেশন
ইতিহাস
ইস্ট ইন্ডিয়ান রেলওয়ে কোম্পানির হুগলী কাটোয়া রেলওয়ে বিভাগ ১৯১৩ সালে ব্যান্ডেল হতে কাটোয়া রেলওয়ে স্টেশন পর্যন্ত রেল লাইন তৈরি করে। ডুমুরদহ রেলওয়ে স্টেশন সহ সম্পূর্ণ রেলপথটির বৈদ্যুতিকরণ (২৫ কিলো ভোল্ট ওভারহেড) সম্পন্ন হয় ১৯৯৪-৯৬ সালে।
ডেভিড কুরেশ
ডেভিড কুরেশ (জন্ম ভ্যারনি ওয়েন হাউএল; আগস্ট ১৭, ১৯৫৯ – এপ্রিল ১৯, ১৯৯৩) ছিলেন ব্রাঞ্চ ডেভিডিয়ানস নামে ধর্মীয় গোষ্ঠীর একজন আমেরিকান নেতা। তিনি নিজেকে ঐ ধর্মীয় গোষ্ঠীর সর্বশেষ নবী বলে বিশ্বাস করতেন। হাউএল ১৫ই মে, ১৯৯০ সালে বৈধভাবে নিজের নাম পরিবর্তন করে ডেভিড কুরেশ নামধারন করেন। কুরেশ নামটি এসেছে ফরাসি সাইরাস দ্য গ্রেট (کوروش, কুরুশ) থেকে। ১৯৯৩ সালে এফবিআই ও তামাক নিয়ন্ত্রণ অধিদপ্তর ওয়াকো, টেক্সাসে ডেভিডিয়ানস রেঞ্চে এক অভিযান পরিচালনা করে। অভিযানের সময় রেঞ্চটি আগুনে পুড়ে যায়। আগুন নেভার পর এফবিআই কুরেশসহ ৫৪ জন প্রাপ্তবয়স্ক ও ২৮ জন শিশুর মৃতদেহ উদ্ধার করে।
প্রারম্ভিক জীবন
কুরেশ ১৭ই আগস্ট, ১৯৫৯ সালে টেক্সাসের হাস্টনে বোনি স্যু ক্লার্ক নামে ১৫ বছরের এক নারীর গর্ভে জন্মগ্রহণ করেন। তার পিতার নাম ববি হাউএল, তিনি ২০ বছর বয়স্ক ছিলেন। কুরেশের জন্মের পূর্বে তার বাবা অন্য একটি কিশোরী মেয়ের সাথে পরিচয় হওয়ার পর তার মা বোনি স্যুকে রেখে চলে যান। কুরেশের কখনোই তার পিতার সাথে সাক্ষাত হয়নি এবং তার মা মাদক নিতে শুরু করেন। ১৯৬৩ সালে তার মা তার এক প্রেমিকের সাথে চলে যান এবং তখন কুরেশের বয়স ছিল ৪ বছর। এরপর কুরেশ তার মায়ের দিকের এক দাদীর কাছে বেড়ে উঠেন। তার যখন ৭ বছর বয়স তখন তার মা রয় হাডম্যান নামের একজনকে বিয়ে করেন ও তার কাছে ফিরে আসেন। হাডম্যান ও ক্লার্ক-এর রজার নামের ১৯৬৬ সালে একটি সন্তানের জন্ম হয়। কুরেশ তার মৈশব সম্পর্কে বলেন, তিনি সবসময় একা থাকতেন এবং ৮ বছর বয়সে তার চেয়ে বয়সে বড় ছেলেদের একটি গ্যাং-এর হাতি ধর্ষিত হন। লেখাপড়ায় খব বেশি দক্ষ ছিলেন না বলে তাকে বিশেষ শিক্ষা ক্লাসে ভর্তি করে দেওয়া হয় ও তার বন্ধুরা তাকে মিস্টার রিটার্ডো বলে ডাকতে। জুনিয়র ইয়ারে তিনি গার্লেন্ড উচ্চ বিদ্যালয় ত্যাগ করেন।
২২ বছর বয়সে কুরেশ, ১৫ বছরের এক মেয়ের সাথে সম্পর্কে জড়িয়ে পড়েন ও পরবর্তীকালে মেয়েটি গর্ভবতী হয়েছিল। এরপর কুরেশ ধর্মীয় ধারায় বিশ্বাসী হয়ে তার "সেভেন্থ ডে অ্যাডভেনটিস্ট হির্জয়" যোগদান করেন। সেখানে তিনি গির্জার যাজকের মেয়ের প্রেমে পরেন এবং একদিন দীক্ষা গ্রহণের সময় চুক্ষু খুলে বাইবেলের আছিয়া ৩৪ প্যারাটি দেখতে পান। এটিকে ঈশ্বরের আশির্বাত হিসেবে গ্রহণ করে তিনি যাজককে তার সাথে তার মেয়েকে বিয়ে দিতে বলেন এবং আরো বলেন ঈশ্বর চান যাজকের মেয়ে যেন তার স্ত্রী হন। যাজক তাকে গির্জ থেকে বের হয়ে যেতে বলেন। এরপরও তিনি বারবার যাজককে বিরক্ত করতে থাকলে যাজক তাকে গির্জার মিশন থেকে বহিষ্কার করেন।
বেলডাঙা
বেলডাঙ্গা ( Beldanga) ভারতের পশ্চিমবঙ্গ রাজ্যের মুর্শিদাবাদ জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০ মিটার (৬৫ ফুট)।
যোগাযোগ
বেলডাঙা শহরটি সড়কপথে জেলা সদর বহরমপুরে র সাথে ও রাজ্য রাজধানী কলকাতা র সাথে যুক্ত। ৩৪ নং জাতীয় সড়ক শহরের মাঝ বরাবর চলে গেছে। শিয়ালদহ - লালগোলা রেলপথে বেলডাঙ্গা একটি গুরুত্বপূর্ণ স্টেশন। একাধিক লালগোলা প্যাসেঞ্জার ট্রেন এই স্টেশনের ওপর দিয়ে যায়। হাজারদুয়ারী এক্সপ্রেস ও ধন্যধান্য এক্সপ্রেস ইত্যাদি দ্রুতগামী ট্রেনেও বেলডাঙা আসা যায়।
ইতিহাস
মুর্শিদাবাদ জেলার দক্ষিণ প্রান্তে ৩৪ নং জাতীয় সড়কের সংলগ্ন ব্যবসাকেন্দ্রিক শহর বেলডাঙ্গা। ১৮ শতকের মধ্যভাগে এক দশক ধরে যে বর্গী আক্রমণ চলে, তার হাত থেকে রক্ষা পাওয়ার জন্য রাঢ় অঞ্চলের বহু উচ্চবর্গের অবস্থাসম্পন্ন পরিবার ভাগীরথী নদী র পাড় হয়ে ৪ কিমি দূরে ভাগিরথীর পরিত্যক্ত কোনো বিলের উচ্চ ডাঙ্গা ভূমিতে এই জনপল্লীটি গড়ে তোলে। মোগল আমলে ভাগিরথী নদী বরাবর বাঁধ গড়ে উঠলে এই জলাটি বিচ্ছিন্ন হয়ে বিলে পরিণত হয়। অতীতে এই ডাঙ্গা ভূমিটি একটি বালির চড়া ছিল। কালক্রমে এই বালির ডাঙ্গা চড়া ভূমি হয়ে যায় - “বালিডাঙ্গা” > “বেলেডাঙ্গা” > “বেলডাঙ্গা”। জনশ্রুতি আছে যে, এই বেলডাঙ্গা একসময় নাটোরে র জমিদারভুক্ত ছিল। পরবর্তী ১৭৬০ সাল পর্যন্ত অনিদিষ্টকাল জগৎ শেঠ দের খাসতালুক ছিল (১১৬১ বর্গ মাইল) এবং তারও পরে কাশিমবাজার রাজাদের জমিদার ভুক্ত ছিল - স্বাধীনতার উত্তরকালে জমিদার প্রথা বিলুপ্ত হওয়ার আগে পর্যন্ত।
অর্থনীতি
১৯ শতকের প্রথম দিকে থেকে এখানে রেশমকুঠী ও ব্যবসার ধীরে ধীরে প্রসার ঘটতে থাকে। ১৯০৫ সালে রানাঘাট-লালগোলা রেলপথ প্রসারিত হওয়ায় বেলডাঙ্গার শ্রীবৃদ্ধি ঘটে। কয়েক ঘর ধনী ব্যবসায়ী জমিদার পরিবারের উদ্ভব ঘটে। ক্রমে স্টেশন সংলগ্ন একটি চমড়ার ট্যানারি কারখানা গড়ে ওঠে। ১৯৩৩ সালে সেটাই চিনির মিলে পরিণত হয়। চিনির মিলের সুবাদে বেলডাঙ্গার মর্যাদা ও সমৃদ্ধি যথেষ্ট বেড়ে যায়। স্বাধীনতার সময় দেশ বিভাগের ফাঁসে পড়ে চিনির মিলটি বন্ধ হয়ে যায়। ১৮৯৭ সালে গড়ে ওঠা গরু, ছাগল, চামড়ার বিখ্যাত হাট বেলডাঙ্গাকে ব্যবসাকেন্দ্রে পরিণত করেছে। একসময় এই হাটেই সারা জেলার ৪/৫ হাজার গরু মোষের গাড়ির আমের আমদানি ঘটত প্রতিদিন। বর্তমানে কাপড় ও পোশাকের বিখ্যাত হাট বসে বেলডাঙা বড়ুয়া বাজারে, এই হাটের গামছা সারা বাংলা বিখ্যাত। সেই অতীতকাল থেকে এখনও মুর্শিদাবাদের অন্যতম বাণিজ্যকেন্দ্র হিসাবে বেলডাঙ্গা বিদ্যমান। কাঁচা লঙ্কা চাষে বেলডাঙার নাম সারা বাংলা জুড়ে প্রশংসনীয়।
জনসংখ্যার উপাত্ত
ভারতের ২০০১ সালের আদমশুমারি অনুসারে বেলডাঙা শহরের জনসংখ্যা হল ২৫,৩৬১ জন; যার মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৭%; পুরুষদের মধ্যে সাক্ষরতার হার ৭২% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%; তার চাইতে বেলডাঙায় সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
নীলফামারী পল্লী বিদ্যুৎ সমিতি
নীলফামারী পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। নীলফামারী পল্লী বিদ্যুৎ সমিতি রংপুর বিভাগের নীলফামারী জেলায় ৩টি জোনাল অফিস, ১টি সাব-জোনাল অফিস ও ৭টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। নীলফামারী পল্লী বিদ্যুৎ সমিতি প্রতিষ্ঠিত হয় ১৯৯৮ সালের ১৩ মে এবং বাণিজ্যিকভাবে বিদ্যুতায়িত হয় ১৯৯৭ সালের ১ আগস্ট।
ইতিহাস
নীলফামারী পল্লী বিদ্যুৎ সমিতির যাত্রা শুরু হয় ১৯৯৮ সালে। এ সমিতির অধীনে ৫টি উপজেলা, ৫৬টি ইউনিয়ন ও ৩৩২টি গ্রাম রয়েছে। এর সদর দপ্তর নীলফামারীর সুটিপাড়ায় অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
নীলফামারী পল্লী বিদ্যুৎ সমিতির তিন লক্ষেরও অধিক আবাসিক গ্রাহক রয়েছে।
হান্দে এর্চেল
জীবন
এর্চেল তার দাদা-দাদী অ্যান্ট রোজি এবং আহমেদ বে এর সঙ্গে বেড়ে ওঠেছেন। তার পিতার শখ ছিলো তিনি একজন ডাক্তার হবেন। কিন্তু তিনি একজন অভিনেত্রী ও মডেল হিসেবেই নিজের কর্মজীবন শুরু করেন। ২০১২ সালে তিনি মিস সিভিলিস্টেশন অব দ্য ওয়ার্ল্ড ২০১২ জিতেন এবং জাহিদি ভূমিকায় আর্বিভূত হন টেলিভিশন ধারাবাহিক কালিকুসুতে। তিনি অধিক পরিচিত বুরাক দেনিযের বিপরীতে আশক লাফতান আনলামাজ (২০১৬–২০১৭) এ হায়াৎ উযুন ভূমিকায় প্রধান চরিত্রে অভিনয়ের জন্য, এবং সেলিন ইলমাজ ভূমিকায় গুনেশিন কিজলারি (২০১৫-২০১৬)-এ অভিনয়ের জন্য। বর্তমানে ততিনি হাজল ভূমিকায় স্টার টিভির সিয়াহ ইঞ্চি-এ অভিনয় করছেন।
তার একজন বোন রয়েছে, তার নাম গামজে এর্চেল। তিনি তার পরিবারের কাছে একটি বিড়ালের মতো আদরের তাই তিনি তার ইন্সটাগ্রাম একাউন্টের নামে মিই যোগ করেছেন।
দেবযানী
কচের সঙ্গে মোহ
কচকে বৃহস্পতির সুদর্শন পুত্র বলে বর্ণনা করা হয়েছে। তাকে দেবতারা শুক্রের আশ্রমে (আধ্যাত্মিক আশ্রমে) পাঠান মৃত্যুসঞ্জীবনী বিদ্যা মন্ত্র (জীবন-পুনরুদ্ধার মন্ত্র) সম্পর্কে জানার জন্য, এমন জ্ঞান যা একজনকে মৃত্যুর পরে জীবন পুনরুদ্ধার করতে দেয়। শুক্র তাকে তার ছাত্র হিসাবে গ্রহণ করে এবং পরবর্তী তাকে হাজার বছরের সেবা দেওয়ার কাজটি গ্রহণ করে। দেবযানী যুবকদের দ্বারা মুগ্ধ হয় এবং দুজনে অবিচ্ছেদ্য দম্পতি হয়ে ওঠে। অসুররা অবশ্য কাছার উদ্দেশ্য নিয়ে সন্দেহ পোষণ করে, সঠিকভাবে অনুমান করে যে তিনি জীবন-পুনরুদ্ধার মন্ত্রের রহস্য জানতে চেয়েছিলেন। তারা তাকে দুটি ভিন্ন সময়ে হত্যা করেছে: তারা তাকে হত্যা করে যখন সে বনের গভীরে থাকে এবং তাকে নেকড়েদের খাওয়ায়, এবং তার শরীরকে পেস্ট করার জন্য সামুদ্রিক জলের সাথে মিশিয়ে দেয়। উভয় ক্ষেত্রেই, তার কন্যার পীড়াপীড়ির অনুরোধে, শুক্র দ্বারা সঞ্জীবনী জ্ঞানের সাথে কচকে পুনরুদ্ধার করা হয়। তাদের তৃতীয় প্রচেষ্টায়, অসুররা কচের দেহ পুড়িয়ে দেয়, ছাই এবং মদের সাথে মিশিয়ে শুক্রাকে পান করতে দেয়। যখন সন্ধ্যা নেমে আসে, এবং শুক্রা দেখেন যে তার শিষ্য এখনও আসেনি, তখন তিনি অনুমান করেন যে পরেরটি তার পেটে রয়েছে। নিজেকে দ্বিধাগ্রস্ত অবস্থায় পেয়ে, আচার্য কাচাকে মৃত্যুসংজীবনী মন্ত্র শেখায়, এবং যখন শিষ্য শুক্রের পেট থেকে বেরিয়ে আসে, তাকে হত্যা করে, সে মন্ত্রটি জপ করে তার আচার্যকে পুনরুজ্জীবিত করে। তার উদ্দেশ্য অর্জিত হয়, তিনি তার শিক্ষা শেষ না হওয়া পর্যন্ত শুক্রের তত্ত্বাবধানে থাকেন।
তার তত্ত্বাবধান সম্পূর্ণ, কচ দেবযানী ও তার বাবার কাছ থেকে ছুটি নেয় এবং দেবলোকে ফিরে যেতে শুরু করে। দেবযানী অনেক দূর থেকে তাকে অনুসরণ করে, এবং তাকে বিয়ে করার অনুরোধ করে। কচ তার কাছে প্রকাশ করেন যে শুক্র তাকে বলেছিলেন যে যেহেতু তিনি আচার্যের উদর থেকে উঠে এসেছেন, তাই তাকে তার পুত্র বলে মনে করা হচ্ছে এবং এটি দেবযানীকে তার বোন করেছে। তার প্রত্যাখ্যানে ক্রুদ্ধ হয়ে, দেবযানী তাকে অভিশাপ দেন যে তিনি জীবন-পুনরুজ্জীবন মন্ত্রের শিল্পকে কাজে লাগাতে পারবেন না। কচ, পালাক্রমে তাকে অভিশাপ দেয় যে ঋষিদের কেউ তাকে বিয়ে করবে না। ঘটনার পর, তারা আলাদা হয়ে যায় এবং আর কখনো দেখা করেনি।
যযাতির স্ত্রী
শুক্র যখন দৈত্য রাজা বৃষপার্বণের পরামর্শদাতা হিসেবে কাজ করেন, তখন দেবযানী শর্মিষ্ঠা, রাজকন্যা এবং দৈত্য রাজার কন্যার বন্ধু হন। একদিন, দুজনে জলের ধারে তাদের কাপড় রেখে, তাদের দাসীর সাথে বনের খালে স্নান করতে যায়। তারা স্নান করার সময়, ইন্দ্র নিজেকে বাতাসের মতো প্রকাশ করে, তাদের পোশাকগুলি পাড় থেকে উড়িয়ে দেয়। তাদের জামাকাপড় উদ্ধারের তাড়ায়, দুই মহিলা একে অপরের শাড়ি পরেন। বন্ধুদের মধ্যে ঝগড়া হয় এবং একে অপরের বাবাদের সম্পর্কে অপমান বিনিময় হয়। পরবর্তী ঝগড়ার মধ্যে, শর্মিষ্ঠা এবং তার দাসীরা দেবযানীকে কূপে ফেলে দেয় এবং তাকে মৃত অবস্থায় রেখে যায়। দেবযানীকে চন্দ্রবংশ রাজবংশের রাজা যযাতি উদ্ধার করেন, যিনি তার পরিচয় সম্পর্কে জিজ্ঞাসা করেন এবং তার রাজ্যে ফিরে আসেন।
দেবযানী তার দাসী ঘূর্ণিকাকে তার বাবার কাছে পাঠায়, তার ঝগড়া এবং ভয়াবহ পরিস্থিতির খবর জানায়। শুক্র বৃষপার্বণে ক্রুদ্ধ হন এবং কন্যার সাথে বনে বসতি স্থাপন করেন। যখন দৈত্য রাজা ব্যক্তিগতভাবে আচার্যের কাছে ক্ষমা ভিক্ষা করেন, শুক্র দাবি করেন যে শর্মিষ্ঠা সহ এক হাজার সেবককে দেবযানীর জন্য ক্ষমা প্রার্থনা করতে হবে। ঋষির ক্রোধের ভয়ে রাজা রাজি হন এবং তার কন্যা ও এক হাজার নারীকে বনে দেবযানীর সেবা করতে পাঠান।
কিছু সময় পর, দেবযানী শর্মিষ্ঠা ও তার অন্যান্য দাসদের সাথে একই বনে ফিরে আসে। যয়াতি শিকারের জন্য ঘটনাস্থলে আসে, এবং তারা আবার দেখা করে। রাজা ও ব্রাহ্মণের কন্যা প্রেমে পড়েন, এবং সেইজন্য প্রাক্তন শুক্রের কাছ থেকে দেবযানীর হাত চেয়েছিলেন, যেমনটি ছিল। শুক্র সহজেই তার সম্মতি দেয়, কিন্তু যযাতিকে সতর্ক করে যে সে শর্মিষ্ঠার সাথে বিবাহ সম্পর্ক স্থাপন করবে না। যযাতি দেবযানীকে বিয়ে করেন এবং তার প্রাসাদে ভালোভাবে দেখাশোনা করেন।
যযাতি দেবযানীর সাথে যদু ও তুর্বশু নামে দুই পুত্রের জন্ম দেন। তার অজান্তে, তিনি গোপনে শর্মিষ্ঠার সাথেও সম্পর্কে জড়িয়ে পড়েন এবং তার তিনটি পুত্র রয়েছে: দ্রুহ্যু, অনুদ্রুহ্যু ও পুরু। যখন দেবযানী তার স্বামীর অবিশ্বাসের কথা জানতে পারে, তখন সে তাকে ছেড়ে চলে যায় এবং তার পিতার জায়গায় ফিরে আসে। শুক্র তার জামাইকে অকাল বার্ধক্যের অভিশাপ দেয়। যাইহোক, যযাতির আবেদন শুনে, তিনি এটিকে পরিবর্তন করতে সম্মত হন যাতে যযাতি তার যুবক পুত্রদের যে কোন যুবকের সাথে তার বার্ধক্য পরিবর্তন করতে পারে। যযাতি তার পঞ্চম পুত্র, পুরুর সাথে তার যৌবন অদলবদল করেন। তার দুই স্ত্রীর সাথে তার ইন্দ্রিয়ময় যৌবন উপভোগ করার এক হাজার বছর পর, তিনি তার পুত্রের কাছ থেকে অভিশাপ থেকে মুক্ত হন এবং দেবযানী ও শর্মিষ্ঠার সাথে বনে যান।
মেনকা গান্ধী
মেনকা গান্ধী (জন্ম- ২৬ অগস্ট ১৯৫৬) হলেন বিশিষ্ট ভারতীয় রাজনীতিক, পশু-অধিকার কর্মী, পরিবেশকর্মী এবং প্রভাবশালী রাজনৈতিক ব্যক্তিত্ব প্রয়াত সঞ্জয় গান্ধীর স্ত্রী।
সূরা হুজুরাত
সূরা আল হুজুরাত (আরবি ভাষায়: الحجرات‎) মুসলমানদের ধর্মীয় গ্রন্থ কুরআনের ৪৯ তম সূরা, এর আয়াত অর্থাৎ বাক্য সংখ্যা ১৮ এবং এর রূকু তথা অনুচ্ছেদ সংখ্যা ২। সূরা আল হুজুরাত মদীনায় অবতীর্ণ হয়েছে।
নামকরণ
এই সূরাটির চতুর্থ আয়াতের إِنَّ الَّذِينَ يُنَادُونَكَ مِنْ وَرَاءِ الْحُجُرَاتِ বাক্যাংশ থেকে الْحُجُرَاتِ অংশটি অনুসারে এই সূরার নামটি গৃহীত হয়েছে; অর্থাৎ, যে সূরার মধ্যে الحجرات (‘হুজুরাত’) শব্দটি আছে এটি সেই সূরা।
নাযিল হওয়ার সময় ও স্থান
এ সূরা বিভিন্ন পরিবেশ ও ক্ষেত্রে নাযিল হওয়া হুকুম-আহকাম ও নির্দেশনাসমূহের সমষ্টি; বিষয়বস্তুর সাদৃশ্যের কারণে এগুলোকে এখানে একত্রিত করা হয়েছে। এসব হুকুম -আহকামের বেশীর ভাগই মাদানী যুগের শেষ পর্যায়ে নাযিল হয়েছে । যেমনঃ ৪র্থ আয়াত সম্পর্কে তাফসীরকারকদের বর্ণনা হচ্ছে আয়াতটি বনী তামীম গোত্র সম্পর্কে নাযিল হয়েছিলো যার প্রতিনিধি দল এসে নবীর স্ত্রীগণের গৃহের বাইরে থেকে তাকে ডাকাডাকি শুরু করেছিলো। সমস্ত সীরাত গ্রন্থে হিজরী ৯ম সনকে এ প্রতিনিধি দলের আগমনের সময় বলে বর্ণনা করা হয়েছে। অনুরূপভাবে, ৬ষ্ঠ আয়াত সম্পর্কে বহু সংখ্যক হাদীসের বর্ণনা থেকে জানা যায় যে, তা ওয়ালী ইবনে উকবা সম্পর্কে নাযিল হয়েছিলো যাকে নবী মুস্তালিক গোত্র থেকে যাকাত আদায় করে আনতে পাঠিয়েছিলেন।
বিষয়বস্তুর বিবরণ
প্রথম ৫ আয়াতে আল্লাহ ও তাঁর রাসূলের সাথে আদব কায়দা শিক্ষা দেয়া হয়েছে। এরপর নির্দেশ দেওয়া হয়েছে যে, প্রতিটি খবরকেই বিশ্বাস করা এবং সে অনুযায়ী তড়িৎ সিদ্ধান্ত গ্রহণ করা ঠিক নয়।
মুসলমানদের দু’টি দল যদি কোন সময়ে সংঘর্ষে জড়িয়ে পড়ে, সে ক্ষেত্রে অন্য মুসলমানদের কর্মনীতি কী হবে তা।
মুসলমানদেরকে কিছু খারাপ বিষয় থেকে আত্মরক্ষার নির্দেশ দেয়া হয়েছে- একে অপরকে ঠাট্টা-বিদ্রুপ করা উপহাস করা উপনাম বা খারাপ নামে ডাকা গোপন বিষয়ে খোঁজাখুজি বা অনুসন্ধান করা প্রভৃতি।
সবশেষে বলা হয়েছে- ঈমানের মৌখিক দাবী প্রকৃত জিনিস নয় বরং সরল মনে আল্লাহ ও রাসূলকে মানা, কার্যত অনুগত থাকা এবং কুরবানী করা।
আলোচ্য বিষয়ঃ
১ম আলোচ্য বিষয়ঃ আল্লাহ ও তাঁর রাসূলের চেয়ে অগ্রগামী না হওয়া। এটা ঈমানের প্রাথমিক ও মৌলিক দাবী। অর্থ্যাৎ,
কোন ঈমানদার নিজের মতামত ও ধ্যান-ধারণাকে আল্লাহ ও রাসূলের সিদ্ধান্তের চেয়ে অগ্রাধিকার দিতে পারে না এবং মতামত পোষন করতে পারে না। সুরা আহযাবের ৩৬ নং আয়াতে এরূপ নির্দেশ রয়েছে যে, আল্লাহ ও তাঁর রাসূল যে বিষয়ে ফয়সালা করে দিয়েছেন সে বিষয়ে আলাদা কোন ফয়সালা করার এখতিয়ার কোন ঈমানদারের জন্য আর অবশিষ্ট থাকে না। এ নির্দেশটি শুধু ব্যক্তিগত নয় বরং মুসলমানদের সামাজিক ও রাষ্ট্রীয় ক্ষেত্রে তা প্রযোজ্য (সরকার, বিচারালয়, পার্লামেন্ট)। সহীহ সনদে বর্ণিত হাদীসঃ মুয়ায ইবনে জাবালকে ইয়েমেনের বিচারক করে পাঠানোর সময় নবী (স:) তাকে জিজ্ঞেস করলেন, ‘তুমি কিসের ভিত্তিতে ফয়সালা করবে?’ তিনি বললেন- ‘আল্লাহর কিতাব অনুসারে।’ নবী (স:) বললেন যদি কিতাবে না পাওয়া যায়? তিনি জবাব দিলেন, আল্লাহর রাসূলের সুন্নাতের সাহায্য নেব। নবী (স:) বললেন, যদি সেখানে না পাও? তিনি জবাব দিলেন, তাহলে আমি নিজেই ইজতেহাদ করবো।’ তাই আইন প্রণয়নের ক্ষেত্রে আল্লাহর কিতাবই সর্বপ্রথম উৎস এবং তারপরই হাদীসের স্থান। এরপর ইজমা ও কিয়াস। এক্ষেত্রে নিজেদের একচ্ছত্র মতামতকে প্রাধান্য দিলে বোঝাপড়া হবে আল্লাহর সাথে।
২য় আলোচ্য বিষয়ঃ যারা রাসূল (স:) এর মজলিশে যাতায়াত করতো তাদেরকে এ আদব শিক্ষা দেওয়া হয়েছে। এর উদ্দেশ্য- তাঁর সাথে কথা বলার সময় যেন তাঁর মর্যাদার দিকে লক্ষ্য রাখা হয়।
এক্ষেত্রে যখনই নবী (স:) এর আলোচনা করা হয় এবং তাঁর হাদীস বর্ণনা করা হয় সর্বাবস্থায় তাঁর প্রতি শিষ্টতা বজায় রাখা দরকার। নিজের চাইতে উচ্চ মর্যাদার লোকদের সাথে কথা বলার শিষ্টতা এখানে শিক্ষা দেয়া হয়েছে। ইসলামে রাসূলের (স:) ব্যক্তিসত্ত্বার মর্যাদা এ আয়াত থেকে বুঝা যায়। রাসূলের প্রতি সম্মান প্রদর্শনে সামান্য শিথিলতায় সারা জীবনের সঞ্চিত পুঁজি ধ্বংস হয়ে যেতে পারে। নবীর প্রতি সম্মান প্রদর্শন করা না করা মূলত আল্লাহর প্রতি করা না করার পর্যায়ভুক্ত।
৩য় আলোচ্য বিষয়ঃ অর্থ্যাৎ যে হৃদয়ে রাসূলের (স:) মর্যাদা নেই সে হৃদয়ে তাকওয়া থাকতে পারে না। যারা বিভিন্ন পরীক্ষায় উত্তীর্ণ হয়েছে তারা রাসূলের প্রতি তাদের পক্ষ থেকে যথাযথ মর্যাদা প্রদর্শন করে।
৪র্থ আলোচ্য বিষয়ঃ বেদুইন আরবের সে পরিবেশে যেখানে সাধারণভাবে মানুষ কোন প্রকার শিষ্টাচারের শিক্ষা পায়নি তাদের অনেকেই সময়ে অসময়ে রাসূলের (স:) সাথে সাক্ষাতের জন্য হাজির হতো। তাঁর হুজরার চারদিকে ঘুরে ঘুরে বাইরে থেকেই তাঁকে ডাকতো। স্বভাবগত কারণেই রাসূল (স:) এসব সহ্য করে যাচ্ছিলেন। কিন্তু শেষ পর্যন্ত আল্লাহ তায়ালা এ ব্যাপারে হস্তক্ষেপ করলেন। অর্থ্যাৎ চিৎকার না করে ধৈর্য্য ধরে অপেক্ষা করলে রাসূল (স:) নিজেই এসে তাদের সাথে সাক্ষাত করতেন। এ আয়াতে এসব ভুলের পুনরাবৃত্তি না করার জন্য তাগিদ দেয়া হয়েছে।
৫ম আলোচ্য বিষয়ঃ কোন সংবাদ শুনার সাথে সাথে যাচাই না করে বিশ্বাস করতে নিষেধ করা হয়েছে। অধিকাংশ মুফাস্সিরের মতে এটি ওলীদ ইবনে ওকবা ইবনে আবা মুআ’ইত সম্পর্কে নাযিল হয়েছে। বনু মুসতালিক গোত্র সম্পর্কে ওয়ালীদ ইবনে উকবার খবরের ভিত্তিতে নবী (স:) তাদের বিরুদ্ধে সামরিক পদক্ষেপ গ্রহণ করতে দ্বিধান্বিত ছিলেন। কিন্তু কিছু সাহাবী তৎক্ষনাৎ তাদের বিরুদ্ধে আক্রমন করার জন্য নবী (সা:) কে পীড়াপীড়ি করছিল। এ প্রেক্ষিতে এই আয়াত।
হযরত উম্মে সালামা বর্ণিত হাদীসে পুরো ঘটনাটি এভাবে বর্ণিত হয়েছে। ইসলামের নাজুক পরিস্থিতিতে যখন একটি ভিত্তিহীন সংবাদকে কেন্দ্র করে এত বড় ভুল সংঘটিত হতে যাচ্ছিল সে মুহুর্তে আল্লাহ এ মৌলিক নির্দেশ দিলেন যে, যখন এমন কোন খবর পাওয়া যাবে যার ভিত্তিতে বড় রকমের কোন ঘটনা সংঘটিত হতে পারে তখন তা বিশ্বাস করার পূর্বে বার্তাবাহক কেমন ব্যক্তি তা যাচাই করতে হবে।
যার বাহ্যিক অবস্থা দেখেই প্রতীয়মান হয় যে, বার্তাবাহক নির্ভরযোগ্য নয় (ফাসেক) তবে প্রাপ্ত সংবাদ অনুযায়ী কাজ করার পূর্বে তা যাচাই করা দরকার। যার চরিত্র ও কর্ম নির্ভরযোগ্য নয় এমন কোন সংবাদদাতার সংবাদের উপর ভিত্তি করে কোন, ব্যক্তি, জাতি বা গোষ্ঠীর বিরুদ্ধে কোন ব্যবস্থা গ্রহণ করা ইসলামী সরকারের জন্য বৈধ নয়। হাদীস শাস্ত্রবিদগণ এ প্রেক্ষিতে ‘জারহ ও তা’দীল’ এর নীতি উদ্ভাবন করেছেন-যাদের মাধ্যমে নবী (সা:) এর হাদীস পরবর্তী বংশধরদের নিকট পৌঁছেছিল তাদের অবস্থা যাচাই করা যায়। তাছাড়া সাক্ষ্য আইনের ক্ষেত্রে নীতি হলো এমন কোন ব্যাপারে ফাসেক ব্যক্তির সাক্ষ্য গ্রহণযোগ্য হবে না যা দ্বারা শরীয়তের কোন নির্দেশ প্রমাণিত হয় কিংবা কোন মানুষের উপর কোন অধিকার বর্তায়। তবে সাধারণ পার্থিব ব্যাপারে প্রতিটি খবর অনুসন্ধান এবং সংবাদদাতার নির্ভরযোগ্যতা জরুরী নয়। কারণ, আয়াতে গুরুত্বপূর্ণ খবর বলা হয়েছে।
৬ষ্ঠ আলোচ্য বিষয়ঃ অর্থ্যাৎ কতিপয় লোক তাদের অপরিপক্ক সিদ্ধান্ত জানালেও মুসলমানদের গোটা জামায়াত ভুল করেনি। মুমিনদের সঠিক পথের উপর কায়েম থাকার কারণ হচ্ছে আল্লাহ তার দয়া ও মেহেরবানীতে ঈমানী আচরণকে তাদের জন্য প্রিয় ও হৃদয়গ্রাহী করে দিয়েছেন এবং নাফরমানী আচরণকে ঘৃনিত করে দিয়েছেন। আয়াতের দু’টি অংশে দু’টি ভিন্ন ভিন্ন গোষ্ঠীকে উদ্দেশ্য করে বলা হয়েছেঃ
ওয়াজ মাহফিল
ইমাম গাজ্জালি তার আইয়ুহাল ওয়ালাদ নামক গ্রন্থে লিখেছেন,
সূরা হুজুরাত
বিষয়বস্তুর বিবরণ
যারা বনু মুসতালিকের বিরুদ্ধে অভিযান চালানোর জন্য পীড়াপীড়া করছিল তাদের কথা বলা হয়েছে। কথা বলা হয়েছে যারা নিজেদের সিদ্ধান্ত মেনে নেয়ার ব্যাপারে পীড়াপীড়ি করেনি। বরং ঈমানের দাবীর উপর অটল ছিলেন। তবে তারা ঈমানের প্রতি অটল ছিল না একথা বলা হয়নি, বরং শিথিলতার কথা বলা হয়েছে। তাই আল্লাহ প্রথমে এর ভুল ও কুফল তুলে ধরেছেন।
ওয়াজ মাহফিল
ওয়াজকারীদের ওয়াজ দ্বারা উদ্দেশ্য যেন হয় মানুষকে দুনিয়া হতে আখেরাতের প্রতি, গোনাহ থেকে নেকির প্রতি, লোভ থেকে পরিতুষ্টির প্রতি আহ্বান করা। এরই ভিত্তিতে বক্তাগণ শ্রোতাদেরকে পরকালীনমুখী ও দুনিয়াবিমুখ করে গড়ে তোলার প্রয়াস করা। ইবাদত-বন্দেগী ও তাকওয়ার দীক্ষা দান করা। সর্বোপরি আত্মিক অবস্থা পরিবর্তনের সাধনা করা। এটাই হলো প্রকৃত ওয়াজ। আর যে বক্তা এরুপ উদ্দেশ্য ব্যতিরেকে ওয়াজ করবে তার ওয়াজ মানুষের ওপর বোঝা হয়ে দাঁড়াবে। দ্বীনদার মুসলমানগণ যেন এ রকম বক্তা ও ওয়াজ সম্পূর্ণরূপে পরিহার করে।
সূরা হুজুরাত
বিষয়বস্তুর বিবরণ
৭ম আলোচ্য বিষয়ঃ আল্লাহর অনুগ্রহ ও মেহেরবানী কোন ভাগ বাটোয়ারার বিষয় নয়। আল্লাহ তা যাকে ইচ্ছা তাকে দান করেন।
বহিঃসংযোগ
হুজরাত
[[হুজরাতের শিক্ষা: ১. উপহাস করো না। [আয়াত-১১]
২. দোষারোপ করো না।[আয়াত-১১]
৩. নাম বিকৃত করো না, মন্দ নামে ডেকো না। [আয়াত-১১]
৪. পশ্চাতে নিন্দা করো না। [আয়াত-১২]
৫. মন্দ ধারণা থেকে বিরত থাকো। [আয়াত-১২]
৬. ছিদ্রান্বেষন করো না। [আয়াত-১২]
৭. ফাসিকের সংবাদ যাচাই ব্যতিরেকে বিশ্বাস করো না। [আয়াত-৬]
৮. বিবাদমান দুটি পক্ষের ঝামেলা ন্যায়পন্থায় মীমাংসা করবে। [আয়াত-৯]